cyanic-selkie/wikianc huggingface dataset:
Lajošs II Jagellons
Lajošs II Jagellons (hu), Bohēmijā pazīstams kā Ludvīks Jagellons (cs), Horvātijā kā Ludoviks II (hr; dzimis, miris ) bija Ungārijas, Bohēmijas un Horvātijas karalis no 1516. gada līdz savai nāvei Mohāčas kaujā pret Suleimanu I 1526. gada 29. augustā.
Lajošs II bija Bohēmijas un Ungārijas karaļa Ulāslo II (Vladislava II) un viņa trešās sievas Annas de Fuā dēls. Pamatojoties uz Pirmajā Vīnes kongresā 1515. gadā nolemto, 1522. gadā Lajošs II apprecējās ar Kastīlijas karaļa meitu Hābsburgu Mariju. Savukārt Lajoša māsa Bohēmijas un Ungārijas Anna apprecējās ar Ferdinandu I.
Tā kā Lajošs II krita kaujā, neatstājis mantiniekus, par Ungārijas un Bohēmijas karali kļuva Ferdinands I, kas bija pagrieziena punkts Centrāleiropas vēsturē, jo Ungārijas un Bohēmijas tronis nonāca Hābsburgu rokās.
ABS-2
ABS-2 ir Bermudās reģistrēta uzņēmuma Asia Broadcast Satellite sakaru pavadonis. Palaists 2014. gada februārī ģeostacionārajā orbītā. Tas nodrošina sakaru un datu pārraides pakalpojumus Āfrikai, Āzijai, Eiropai. Singapore Telecommunications izmantotā pavadoņa aparatūras daļa tiek saukta par ST-3/ABS-2. KT Telecom izmantotā daļa tiek saukta par Koreasat 8.
Kosmiskais aparāts izgatavots uz platformas FS-1300 bāzes. Pavadonis apgādāts ar 51 Ku, 32 C un 6 Ka joslas raidītājiem.
Līgums ar Space Systems/Loral par ABS-2 izgatavošanu noslēgts 2010. gada oktobrī.
ABS-2 palaists 21:30 UTC ar nesējraķeti Ariane 5ECA (lidojums VA217) no Gviānas kosmiskā centra. Ar to kopā startēja Francijas un Itālijas militārais sakaru pavadonis Athena-Fidus.
Ģeostacionāro orbītu ABS-2 sasniedza ar saviem dzinējiem. ABS-2 tika novietots ģeostacionārās orbītas punktā 75° austrumu garuma.
2014. gada 5. augustā tika paziņots, ka sabojājies viens no trijiem Ku joslas kūļiem, kurš apkalpo Krievijas teritoriju. Pārējā aparatūra darbojās normāli. Par šo kļūmi oktobrī tika pieprasīta apdrošināšanas atlīdzība 214 miljonu ASV dolāru apmērā.
Vasilijs Sokolovskis
Vasilijs Sokolovskis (dzimis, miris ) bija Polijā dzimis baltkrievu izcelsmes padomju karavadonis. Padomju Savienības varonis, PSRS maršals.
Pirms tam strādādams par skolotāju, 1918. gada februārī iestājās Sarkanajā armijā. Krievijas pilsoņu kara laikā karoja Turkestānā. Trīsdesmitajos gados cīnījās pret basmačiem. Otrā pasaules kara Vācijas uzbrukuma PSRS laikā bija ģenerālštāba priekšnieka pirmais vietnieks, vēlāk vairāku frontu štāba priekšnieks un Rietumu frontes komandieris. Pēc kara no 1946. līdz 1949. gadam - Padomju kara administrācijas Vācijā komandieris. No 1949. līdz 1952. gadam - PSRS Aizsardzības ministra pirmais vietnieks. No 1952. līdz 1960. gadam - Padomju armijas ģenerālštāba prekšnieks
Asares muiža
Asares muižas kungu māja (de) jeb Asaru pils atrodas Jēkabpils novada Asares pagasta Asarē. Muiža līdz Latvijas agrārajai reformai 1920. gadā piederēja Valteru-Vittenheimu dzimtai, tagad Aknīstes novada pašvaldībai.
Vēsture
Asares novads Livonijas ordeņa pakļautībā nonāca tikai 1388. gadā. Muiža pirmo reizi minēta 1569. gadā, kad tā piederēja Gotharda Ketlera galma ārstam Cahāriasam fon Veisam. Veisu dzimta to mantoja līdz 1745. gadam. Vēlāk tā pārgāja Altenbokumu dzimtai. 1749. gadā G. Altenbokums uzcēla barokālu pils ēku. 1756. gadā muiža ar pili pārgāja Holteju dzimtas īpašumā, bet no 1832. gada to savā īpašumā pārņēma Valteri-Vittenheimi, kas tur palika līdz Pirmajam pasaules karam. Ap 1840. gadu muižai tika piebūvēti divi neogotiski sānu rizalīti ar kāpienveida zelmiņiem.
1905. gada revolūcijas laikā Asares pilij mēģināja uzbrukt revolucionāri, taču nespēja to ieņemt. Uzbrukuma organizētājus Staprānu un Ķurzēnu soda ekspedīcija vēlāk nošāva. Pirmā pasaules kara laikā īpašnieki pameta pili un te apmetās vācu lidotāji. Latvijas brīvības cīņu laikā Asarē 1919. gadā tika dibināts Augškurzemes partizānu pulks, un šeit izvietoja pulka štābu. 1920. gadā muiža kļuva par valsts īpašumu, bet 1924. gadā lauksaimniecības biedrība "Grauds" Asares muižas pilī atvēra Asares divgadīgo lauksaimniecības skolu. 1927. gada 12janvāra naktī uz 13 janvāri izcēlās ugunsgrēks un muižas ēka nodega. Mūsdienās ir saglabājušās muižas pils drupas, dendroloģiskais parks un muižas saimnieciskā apbūve.
Muižas ansamblis
Asares muižas kungu mājas vecākā daļa būvēta baroka stilā. Tā bija divstāvu celtne ar mansarda jumtu. Ēkas fasādi izcēla centrālais mezonīns ar trīsstūrveida frontonu un sešiem pilastriem. 19. gadsimta četrdesmito gadu piebūve ir būvēta agrīnās Tjūdoru gotikas stilā. Tās fasādē ir redzamas septiņas smailloku arkas, kas atbilstoši iekšējam plānojumam ir gari izstieptas. Šeit 18 pēdu augstajā korpusā izvietojās cauri diviem stāviem izbūvēta svētku zāle ar balkonu muzikantu vajadzībām. Rizalīta zelminis bija kāpienveida, bet tā centrā atradās sešlapja veida logs. Arī cokolstāva logailas ir smailloka formā. Ēkas dienvidu gals bijis sadalīts divos korpusos. Vienā no tiem ir bijis ziemas dārzs ar stikla jumtu, kurā augušas palmas un turētas zelta zivtiņas. Zem pils bija plaši velvēti pagrabi, no kuriem iziet vairākas pazemes ejas.
Muižas apbūvē ietilpst augļu klēts (1853), kalpu māja (1836), smēde (1851), klēts (1843), pārvaldnieka māja, saimniecības ēka, krogs, kapliča, brūzis (1849, vecais), brūzis (1886, jaunais), brūža saimniecības ēka, kūts, brūža pārvaldnieka māja (1899), Asares evaņģēliski luteriskā baznīca.
Arhitektoniski nozīmīga ir arī 1843. gadā celtā klēts. Tās garenfasādē asimetriski izvietots mezonīns ar sīka dalījuma kāpienveida zelmini. Latvijas muižu arhitektūrā šāds zelminis ir samērā reta parādība, jo parasti kāpieni ir lieli un to ir maz. Asares klēts zelmiņa risinājumā var saskatīt Skotijas arhitektūrā populārā stilistiskā virziena "Scottish Baronial" - t.s. baroniālā stila ietekmi, jo arī tam ir raksturīgi sīka dalījuma kapienveida zelmiņi, kuriem ir liela loma gan ēku arhitektoniskajā izveidē, gan gleznieciskuma radīšanā.
Muižas dendroloģiskais ainavu parks veidots 18. gadsimtā. 19. gadsimta otrajā pusē papildināts. Daļēji izmantos vēdekļveida uzbūves princips. Teritoriju ietver laukakmeņu mūris. Parkā sastopamas 28 introducētu koku un krūmu sugas (Sibīrijas baltegles, Eiropas lapegles, duglāzijas, šķeltlapainie baltalkšņi, Švedlera kļavas, u.c.). Liepu alejā aug divas dižliepas (apkārtmērs 4,5 un 4,9 m). Parkā ir atjaunota lapene un izveidota veselības taka.
Žans Veils
Žans Veils (fr; dzimšanas un miršanas datums nav zināms) bija šveiciešu paukotājs, startējis 1900. gada vasaras olimpiskajās spēlēs Parīzē.
Veils 1900. gada Parīzes olimpiskajās spēlēs startēja paukošanā ar floreti. Šajā disciplīnā viņš startēja tikai pirmajā kārtā.
Repkova
Repkova ir ciems Viļakas novada Vecumu pagastā. Izvietojies pagasta ziemeļos 10,7 km no pagasta centra Borisovas, 17,1 km no novada centra Viļakas un 263,5 km no Rīgas.
Apdzīvotā vieta izvietojusies netālu no autoceļa V457 (Viļaka–Borisova–Bubņi).
Ahuess
Ahuess var būt:
Grodņas Jankas Kupalas Valsts universitāte
Grodņas Jankas Kupalas Valsts universitāte (baltkrievu: Гродзенскі дзяржаўны ўніверсітэт імя Янкі Купалы) ir augstākās izglītības iestāde, kas atrodas Grodņā, Baltkrievijā.
Augstskola tika dibināta 1940. gada 22. februārī kā skolotāju institūts. 1957. gadā institūtu nosauca Jankas Kupalas vārdā.
1978. gada 1. maijā Pedagoģiskais institūts tika pārveidots par Grodņas Jankas Kupalas Valsts universitāti.
Sergejs Konoņenko
Sergejs Konoņenko (ru) bija Rīgas milicijas darbinieks, milicijas leitnants. Latvijas Iekšlietu ministrijas Kirova rajona (tagad Centra rajons) iecirkņa inspektors.
Leitnants Konoņenko ir viens no 1991. gada janvāra barikāžu laika upuriem, nošauts 1991. gada 20. janvāra vakarā pie Latvijas Republikas Iekšlietu ministrijas ēkas Raiņa bulvārī 6 Rīgas OMON un pagaidām nezināmu kaujinieku uzbrukuma laikā. Bez tēva palika viņa dēls Pāvels. Pēc vienas no versijām - Konoņenko bojāejas brīdī kopā ar barikāžu aizstāvjiem apsargāja Iekšlietu ministrijas ēku. Pēc otras - tā bija viņa pēdējā dežūra Kirova rajona IeM nodaļā pirms pāriešanas uz LPSR OMON. Nošauts no Bastejkalna puses, kad atgriezās no Vecrīgas.
Piemiņa
Kanālmalas apstādījumos starp Bastejkalnu un Raiņa bulvāri atrodas akmens ar uzrakstu Sergeja Konoņenko piemiņai. Informācija par viņu atrodama 1991. gada barikāžu muzejā.
Pēc 1991. gada barikāžu dalībnieku atbalsta fonda ierosinājuma Sergeja Konoņenko ģimenes locekļiem piešķīra Latvijas Republikas pilsonību. Ar Iekšlietu ministra Daiņa Turlā pavēli 1996. gada 18. janvārī viņa atraitnei Svetlanai Konoņenko piešķīra naudas pabalstu.
Apbalvojums
2010. gadā par sevišķiem nopelniem Latvijas valsts neatkarības aizstāvēšanā Sergeju Konoņenko pēc nāves apbalvoja ar Viestura ordeni un atzina par Viestura ordeņa lielkrusta komandieri. Valsts prezidents Valdis Zatlers ordeni nodeva glabāšanā viņa tuviniekiem.
Kviteja
Kviteja (no — ‘Baltā sala’) ir Norvēģijai piederoša neapdzīvota sala Arktikā, piektā lielākā no Svalbāras arhipelāga salām.
Ģeogrāfija
Kviteja izvietojusies arhipelāga ziemeļaustrumos un ir Norvēģijas tālākais austrumu punkts. 99% no salas teritorijas aizņem 410 m augsts ledus kupols. No ledus brīvajos apgabalos salas dienvidrietumos un ziemeļaustrumos valda arktiskais tuksnesis. Visu salas teritoriju aizņem Ziemeļaustrumu Svalbāras dabas rezervāts.
Vēsture
Salu atklāja holandiešu jūrasbraucējs Korneliss Giless (Cornelis Giles) 1707. gadā un ilgu laiku tā tika dēvēta par Gilesa Zemi. Tagadējā vārdā to nosauca norvēģu vaļu mednieks Juhans Hjellsens no Trumses 1876. gadā (sākotnēji — Hvidøen).
Kviteja ir Salomona Andrē 1897. gada gaisa balona ekspedīcijas bojāejas vieta. Ekspedīcija ar ūdeņradi pildītā gaisa balonā plānoja no Svalbāras sasniegt Ziemeļpolu.
1897. gada 11. jūlijā Andrē kopā ar diviem pavadoņiem — fiziķi un fotogrāfu Nilsu Strindbergu un inženieri Knutu Frenkelu — pacēlās no Danskejas arhipelāga ziemeļrietumos paša konstruētā ar ūdeņradi pildītā gaisa balonā Örnen (‘Ērglis’). Ekspedīciju atbalstīja Zviedrijas Karaliskā zinātņu akadēmija un tā bija izraisījusi lielu sabiedrības uzmanību. 14. jūlijā, pēc trīs dienu grūta ceļojuma aptuveni 475 km garumā, gaisa balons tika nosēdināts uz pakledus Ziemeļu Ledus okeānā, jo tālāk lidot vairs nespēja dēļ apledojuma un ūdeņraža zuduma. Lai gan ekspedīcija bija labi sagatavota šādai situācijai un iespējamajai ceļošanai pa okeāna ledu, atpakaļceļš līdz sauszemei izvērtās sarežģīts. Tikai 6. oktobrī viņi sasniedza Kviteju, kur spēja izveidot nelielu nometni vienīgajā no ledus brīvajā vietā.
Domājams, ka ekspedīcijas dalībnieki turpat arī gāja bojā tuvāko nedēļu laikā. Par iespējamajiem nāves cēloņiem tiek minēta trihineloze, leduslāču uzbrukumi un saindēšanās ar ogļskābo gāzi no petrolejas prīmusa, ko izmantoja telts apsildīšanai. Viņu nometne, tostarp Andrē dienasgrāmatas atliekas un fotouzņēmumu negatīvi, tika atrasta 1930. gadā norvēģu polārpētnieku ekspedīcijā. Tāpat tika atrasti visu tās dalībnieku līķi, kas ar godu tika pārvesti un apbedīti Zviedrijā.
Ciskāni (Aronas pagasts)
Ciskāni ir ciems Aronas pagastā, Madonas novadā. Atrodas 171 km attālumā no Rīgas.
997. gads
997. gads bija gads, kas pēc Jūlija kalendāra sākās piektdienā.
Tabakas un sērkociņu muzejs
Tabakas un sērkociņu muzejs ir Zviedrijā vienīgais šāda tipa kultūvēsturisks un industrijas muzejs, kura kolekcijas iepazīstina ar Zviedrijas tabakas un sērkociņu vēsturi. Muzejs atrodas Stokholmā, Jūrgordenā muzeja Skansens teritorijā.
Muzeja pamatekspozīcijā atrodas maza darbojoša tabakas fabrika, kurā ir cigarešu mašīna, kas ir pati vecākā darbojošā cigarešu mašīna pasaulē. Ekspozīcijā ir iespējams iepazīties ar daudzu Zviedrijas tabakas un sērkociņu fabriku ražotiem izstrādājumiem.
Muzeja tabakas fabrika neražo mūsdienās cigaretes, bet to vietā izgatavo "Puk" markas cigarillas, kuras sāka ražot 1930. gadā, uz iepakojuma uzrādot ražošanas dienu, kā arī tinot tabaku, veido cigārus un ražo 1800. gadu modeļa krītpīpes pīpju darbnīcā.
Mūsdienās muzeja īpašnieks ir Swedish Match tabakas un sērkociņu vēstures biedrība, bet finansiāli atbalsta Swedish Match.
Seņdzišova Malopolska
Seņdzišova Malopolska ir pilsēta Polijas dienvidaustrumos, Piekarpatu vojevodistē uz rietumiem no Žešovas.
Slivenas apgabals
Slivenas apgabals (bg) ir apgabals Bulgārijas centrālajā daļā, nosaukts tā galvenās pilsētas — Slivenas — vārdā. Tas robežojas ar Targovištes apgabalu ziemeļos, Šumenas apgabalu ziemeļaustrumos, Burgasas apgabalu austrumos, Jambolas apgabalu dienvidaustrumos, Stara Zagoras apgabalu dienvidrietumos un Veliko Tarnovas apgabalu ziemeļrietumos.
Apgabala platība ir 3544,1 kvadrātkilometri, tas sadalīts četrās pašvaldībās, bet tā kopējais iedzīvotāju skaits ir 197 473 (2011. gada februāris).
Vāsas muzejs
Vāsas muzejs ir jūras tipa muzejs, kurā tiek izrādīts karaliskais karakuģis "Vāsa", tā fizelāža un citi eksponāti, kas rada priekšstatu par dzīvi uz 17. gadsimta kuģa klāja. Vāsas muzejs ir Stokholmas populārākais un visapmeklētākais muzejs. Muzejs atrodas pilsētas daļā Jūrgordenā, Galērvarvetā.
Muzejs ir veltīts Zviedrijas 1626. — 1628. gadā būvētam karakuģim flagmanim "Vāsa" kurš, izbraucis no kuģubūves tikai 1300 metrus noslīka Stokholmas ostā, 100 metrus no Jūrgordenas galējā dienvidu punkta, netālu no Bekholmenas 1628. gada 10. augustā.
Muzeja rašanās
Pēc karakuģa nogrimšanas 17. gadsimtā tika izcelti tikai kuģa lielgabali. 1950. gados sakās kuģa vraka meklējumi, kas vainagojās panākumiem — 1956. gadā "Vāsu" atklāja jūras tehniķis Andešs Franzēns kopā ar ūdenslīdēju Edvīnu Fēltingu, kam sekoja kuģa izcelšana no jūras dzelmes 1961. gada 24. aprīlī un tā konservēšanas darbi. Sākotnēji karakuģis tika izstādīts apskatei pagaidu būvē Vāsavarvetā, vienlaicīgi veicot kuģa izpēti, konservēšanas un restaurācijas darbus.
Muzejs
Muzejs tika atklāts 1990. gada 15. jūnijā, atklāšanā piedaloties Zviedrijas karalim Kārlim XVI Gustavam. Muzeja ēku projektēja arhitektu birojs "Monsona un Dālbeka arhitektu kantoris", kas uzvarēja ziemeļu arhitektu konkursā. Muzejs tika projektēts vecās Stokholmas kuģubūvētavas un ostas Galērvarvetas teritorijā, kuras sausā doka vietā arī atrodas pašreizējā muzeja galvenais eksponāts karakuģis "Vāsa".
Ievērojamākie kuģa apskates objekti
Muzejā ir redzamas 95% saglabātas kuģa detaļas. Uzmanību pievērš daudzie, vairāk nekā 200 grebtie ornamenti un 500 skulpturālās figūras, kuru vidū ir minamas 20 kokā grebtas Romas imperatoru figūras, kuģa priekšgalā atrodošā 4 metrus augsta un 450 kilogramus smaga lecošas lauvas figūra — karaļa Gustava II Ādolfa simbols, jo viņu mēdza saukāt par "Ziemeļu lauvu". Ievērības cienīgs ir kuģa pakaļgals, kas pēc kuģa atjaunošanas darbiem ir atguvis savu krāšņumu — bagātīgos kokgrebumus, kā arī lielgabalu lūkas kuģa sānos un kuģa augšējais klājs. Apmeklētājiem ir iespēja dabiska lieluma augšējā lielgabalu klāja kopijas ar kokā grebtiem jūrnieku maketiem apskate, var lūkoties oriģinālajā grotmasta fragmentā, kā arī apskatīties trīs 11 kilogramus smagos oriģinālos kuģa bronzas lielgabalus. Kopskaitā kuģim tādi bija 64, no kuriem 50 tika izcelti no jūras dzelmes 17. gadsimtā
Muzeja izstādes
Muzejā apmeklētājiem ir pieejamas kā pastāvīgās, tā arī jaunas terminētās izstādes, kas ir saistītas ar kuģa izcelšanas operāciju, dzīvi uz klāja un citas.
Stikla zvērnīca
"Stikla zvērnīca" (en) ir amerikāņu dramaturga Tenesija Viljamsa luga, kas sarakstīta 1944. gadā un atnesa tobrīd maz zināmajam Viljamsam atpazīstamību.
Lugas sižets stāsta par Vingfildu ģimenes mātes Amandas konfliktiem ar viņas jau pieaugušajiem bērniem — Tomu un Lauru. Darbs satur autobiogrāfijas elementus, par Vingfildu ģimenes tēlu prototipiem kļuva paša autora ģimene.
Lugas pirmizrāde notika Čikāgā 1944. gadā, kur guva pozitīvās kritiķu atsauksmes. Pirmoreiz Latvijā to iestudēja 1969. gadā uz Liepājas teātra skatuves, tas bija Māras Ķimeles diplomdarbs. "Stikla zvērnīca" tika iestudēta arī Dailes teātrī, Jaunajā Rīgas teātrī un Valmieras Drāmas teātrī.
Kārlis Ahuess
Kārlis Oskars Ahuess (de; Brēmene —  Hamburga) bija Vācijas starptautiskais meistars šahā (1950).
Biogrāfija
Šahu iemācījies spēlēt astoņpadsmit gadu vecumā. 1907. gadā pārcēlies uz dzīvi Berlīnē, kur kļuvis par vietējā šaha kluba biedru. 1910. gadā kļuvis par Berlīnes pilsētas šaha čempionu. Pirmā pasaules kara laikā bijis iesaukts armijā un Rumānijas frontē nokļuvis gūstā. Pēc atgriešanās Vācijā turpinājis aktīvi piedalīties šaha dzīvē. No 1921. līdz 1953. gadam deviņas reizes piedalījies Vācijas šaha čempionātu finālos. Labākais rezultāts ticis sasniegts 1929. gadā Dīsburgā, kad Ahuess uzvarējis Vācijas 24. šaha čempionātā. Lielāko panākumu starptautiskajos šaha turnīros sasniedzis 1936. gadā, kad Hesenes kūrortā Badnauheimā ieņēmis 3. vietu aiz uzvarētājiem Aleksandra Aļehina un Paula Keresa, apsteidzot Jefimu Bogoļubovu.
Pārstāvējis Vācijas komandu lielākajos komandu šaha turnīros:
Pēc Otrā pasaules kara pārcēlies uz Šlēsvigu-Holšteinu un līdz pat sava mūža beigām regulāri spēlējis šaha turnīros. Trīs reizes ar Hamburgas komandām uzvarējis Vācijas šaha bundeslīgā: 1950. gadā ar Hamburger Schachgesellschaft, bet 1956. un 1958. gadā ar Hamburger SK.
Par vēsturiskajiem panākumiem turnīros FIDE 1950. gadā Ahuesam kā vienam no pirmajiem piešķīrusi starptautiskā meistara (IM) nosaukumu.
Jānis II
Jānis II (la, dzimis 470. gadā, miris ), īstajā vārdā Merkūrijs (la), bija Romas pāvests no 533. gada janvāra līdz 535. gada augustam. Viņš ir pirmais Romas pāvests, kas mainīja vārdu, kļūstot par pāvestu. Jāņa II pontifikāts bija pret nestoriānismu. 534. gadā tika sodīta mūku grupa Konstantinopolē, kas bija pievērsusies nestoriānismam.
Andra
Andra var būt:
Baknanga
Baknanga (de) ir pilsēta Štutgartes apgabalā, Bādenē-Virtembergā, Vācijā. Atrodas 30 kilometrus uz ziemeļaustrumiem no Štutgartes. Tās iedzīvotāju skaits ir ievērojami pieaudzis, no 7650 iedzīvotājiem 1900. gadā uz 35 761 iedzīvotājiem 2005. gadā.
Aivars Freimanis
Aivars Freimanis (dzimis Jelgavā, miris ) bija latviešu kinorežisors, scenārists un rakstnieks. 1964. gadā kļuvis par Latvijas Kinematogrāfistu savienības biedru. 1987. gadā saņēmis Latvijas PSR Nopelniem bagātā mākslas darbinieka goda nosaukumu. 1989. gadā kļuvis par Latvijas Rakstnieku savienības biedru. 2003. gadā ticis apbalvots ar Triju Zvaigžņu ordeni. Saņēmis vairākas Lielā Kristapa balvas, tai skaitā 2012. gadā par mūža ieguldījumu. Viņa spēlfilma Ābols upē ir iekļauta Latvijas kultūras kanonā, kas kalpo kā ievērojamāko Latvijas mākslas darbu un kultūras vērtību apkopojums.
Biogrāfija
Dzimis telefonu montiera ģimenē. 1955. gadā pabeidzis mācības Dobeles 1. vidusskolā. No 1955. līdz 1957. gadam studējis Latvijas Valsts universitātes Vēstures un filozofijas fakultātē. Darbojies žurnālistikā, no 1957. līdz 1960. gadam žurnālists laikrakstā "Padomju Jaunatne". 1962. gadā sarakstījis savu pirmo scenāriju filmai "Pilsētā ir tāds puika". Bijis scenārists un režisors vairākām dokumentālajām un mākslas filmām. Gandrīz visām savām filmām ir arī sarakstījis scenāriju vai bijis scenārija līdzautors. 1967. gadā saņēmis Latvijas PSR Valsts prēmiju par dokumentālo filmu "Gada reportāža" (1965). Rakstījis stāstus, kas publicēti dažādās grāmatās un periodikā.
Robežnieki (Vecumu pagasts)
Robežnieki (arī Rūbežnīki) ir ciems Viļakas novada Vecumu pagastā. Izvietojies pagasta austrumos 10,5 km no pagasta centra Borisovas, 14,9 km no novada centra Viļakas un 261,3 km no Rīgas.
Apdzīvotā vieta izvietojusies nomaļus no valsts autoceļiem, netālu no vietas, kur Kouras upe šķērso valsts robežu ar Krieviju.
Padomju Savienība 1956. gada ziemas olimpiskajās spēlēs
Padomju Savienība (PSRS) 1956. gada ziemas olimpiskajās spēlēs piedalījās ar 53 sportistiem. Tās notika Itālijas pilsētā Kortīnā d'Ampeco no 1956. gada 26. janvāra līdz 5. februārim. Šī bija pirmā reize, kad PSRS piedalījās ziemas olimpiskajās spēlēs. Kopumā Padomju Savienība izcīnīja 16 olimpiskās medaļas (pirmā vieta medaļu kopvērtējumā).
Godāvari
Godāvari (mr, te) ir otra garākā upe Indijā aiz Gangas. Upes garums ir 1465 km. Tās izteka atrodas Brahmagiri kalnā, aptuveni 80 km no Arābijas jūras, tomēr tā plūst pretējā virzienā, tas ir, no rietumiem uz austrumiem gandrīz pāri visai Indijai, sadalot valsti uz pusēm. Godāvari ietek Bengālijas līcī. Lielākās pilsētas Godāvari krastos ir Rādžamandri, Mančerāla, Rāmagundama, Nāndada un Nāšika.
Pauls Saladins Leonharts
Pauls Saladins Leonharts (de;, Poznaņa — , Kēnigsberga) bija Vācijas šahists.
Biogrāfija
20. gadsimta sākumā bijis viens no spēcīgākajiem Vācijas šahistiem. 1907. gadā uzvarējis 4. Ziemeļu šaha kongresā Kopenhāgenā, apsteidzot Kārli Šlehteru un Gēzu Maroci. Tajā pašā gadā izcīnījis 3. vietu Karlsbādes turnīrā (uzvarēja Akiba Rubinšteins un Gēza Maroci). Nospēlējis arī vairākus mačus. 1906. gadā minimāli piekāpies Rūdolfam Špīlmanam ar 6½:8½ (+4, =5, -6), bet 1911. gadā sagrāvis rīdzinieku Āronu Nimcoviču ar 4½:½ (+4, =1, -0). Vēlākajos gados panākumi turnīros kļuvuši pieticīgāki. Pēc Pirmā pasaules kara pārcēlies uz dzīvi Kēnigsbergā, kur miris no sirdstriekas kādas šaha partijas laikā.
Devis nozīmīgu ieguldījumu atklātņu teorijas attīstībā. 1913. gadā publicējis monogrāfiju par spāņu atklātni - Zur Spanische Partie. Leonhardta vārdā ir nosaukts viens no Ponciāni atklātnes variantiem - 1. e4 e5 2. Zf3 Zc6 3. c3 d5 4. Da4 Zf6 5. Zxe5.
Gobustana (rezervāts)
Gobustanas teritoriju veido daudzas aizas (az), no kurām dažas ir diezgan dziļas. Rezervātā ir atrodami vairāk nekā 6000 gravējumi klintīs, kas tapuši pirms 5000—40 000 gadiem. Te atrodas arī apdzīvotu alu, apmetņu, apbedījumu paliekas. Klinšu uzraksti iekļauti 5 manatu banknotes reversā.
1966. gadā Gobustana tika atzīta par Azerbaidžānas vēstures pieminekli, tas tika darīts ar mērķi saglabāt senos kokgriezumus, relikvijas šajā reģionā. 2007. gadā Gobustanas senie klinšu gleznojumi (petroglifi) tika iekļauti UNESCO Pasaules mantojuma sarakstā. Mūsdienās Gobustana ir populārākais dabas rezervāts valstī.
Gobustanas pilsētā ticis atvērts petroglifiem veltīts muzejs, kura interjeru un ekspozīciju veidoja Latvijas uzņēmums Dd Studio.
Misisoga
Misisoga (en) ir pilsēta Kanādā, Ontārio provincē. 2016. gadā pilsētā dzīvoja 721 599 iedzīvotāji. Pilsēta atrodas Ontārio ezera krastos un austrumos robežojas ar Toronto pilsētu. Pilsēta ir nozīmīgs Kanādas biznesa centrs.
Vavkaviskas rajons
Vavkaviskas rajons jeb Volkoviskas rajons  ir Grodņas apgabala rajons Baltkrievijā. Robežojas ar Grodņas apgabala Svislačas, Bjerastavicas, Mastu un Zeļvas rajoniem, kā arī Brestas apgabala Pružanu rajonu.
Ciskāni (Kantinieku pagasts)
Ciskāni ir ciems Kantinieku pagastā, Rēzeknes novadā. Atrodas 235 km attālumā no Rīgas.
Goldija Hona
Goldija Džīna Hona (en,, dzimusi ) ir amerikāņu aktrise, kinorežisore un producente. 1968. gadā par lomu filmā "Kaktusa zieds" (Cactus Flower) ieguva Amerikas Kinoakadēmijas balvu kategorijā "Labākā aktrise otrā plāna lomā". 1980. gadā tika nominēta Kinoakadēmijas balvai kā labākā aktrise par darbu filmā Private Benjamin. Viņa ir aktieru Olivera Hadsona, Keitas Hadsones, kā arī Vaiata Rasela māte. Kopš 1983. gada viņai ir attiecības ar aktieri Kurtu Raselu.
65. gads
65. gads bija gads, kas pēc Jūlija kalendāra sākās otrdienā.
Formālais līderis
Formālais līderis ir uzņēmuma vai struktūrvienības oficiālais vadītājs, kas vada uzņēmuma vai struktūrvienības darbu. Formālais līderis tiek dēvēts arī šādi: menedžeris, vadītājs, direktors.
Vadītājs - persona, kas veic uzņēmuma, organizācijas vai to struktūrvienību vadīšanu un (arī uzņemoties risku) aktīvi cenšas darbu pēc iespējas pilnīgot vai, ja nepieciešams, būtiski pārveidot.
Vienā struktūrvienībā uz vienu darbinieku ir viens tiešais vadītājs (formālais līderis). Toties neformālie līderi vienā struktūrvienībā var būt vairāki.
Formālais līderis darbībā
Formālie līderi bieži vien uzdevumu un mērķu sasniegšanai izmanto savu varu (piemēram, uzliek sodu par norādījumu nepildīšanu).
Vara - ir vadītāja pozīcija un iespēja ietekmēt atsevišķus darbiniekus un to grupas nolūkā virzīt to mērķu sasniegšanai.
Vadītāji, atkarībā no veicamajiem uzdevumiem, tiek iedalīti vairākos līmeņos: zemākā līmeņa vadītāji, vidējā līmeņa vadītāji, augstākā līmeņa vadītāji.
Atsauces
Board of directors
42. šaha olimpiāde
42. šaha olimpiāde notieka no 2016. gada 2. septembra līdz 13. septembrim Azerbaidžānas galvaspilsētā Baku.
Vispārīgs apskats
Olimpiādē piedalījās 175 vīriešu komandas un 140 sieviešu komandas.
Vērtējums: Par komandas uzvaru tā ieguva divus punktus, par neizšķirtu (2:2) vienu punktu. Turnīra noslēgumā augstāku vietu ieguva komanda, kura bija guvusi 11 kārtās vairāk punktu (KP). Pie vienādiem rādītājiem, vietas noteikšanai lietoja Zonneborna-Bergera punktu summu (ZBP). Ja arī tā izrādījās vienāda, tad bija jāizšķir partijās iegūtai punktu summai (PP).
Vīriešu (atklātā) turnīra rezultāti
Uzvarētāja ASV komanda tika apbalvota ar ceļojošo "Starptautisko Hamiltona–Rassela kausu", bet komandas spēlētāji un kapteinis saņēma zelta medaļas. Ukrainas un Krievijas komandas tika apbalvotas attiecīgi ar sudraba un bronzas medaļām.
Tālākajās vietās ierindojās: 4. 🇮🇳 16 (350,5), 5. 🇳🇴 16 (344,5), 6. 🇹🇷 16 (341,5), 7. 🇵🇱 16 (331,0), 8. 🇫🇷 16 (326,5), 9. 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 16 (323,0), 10. 🇵🇪 16 (306,0), 11. 🇨🇦 15 (368,5), 12. 🇦🇿-1 15 (352,0), 13. 🇨🇳 15 (348,0), 14. 🇧🇾 15 (332,0), 15. 🇭🇺 15 (329,0), 16.  15 (318,0), 17.  15 (316,0), 18.  15 (309,5), 19.  15 (298,5), 20.  15 (294,0), 21.  15 (292,0), 22. 🇮🇹 15 (284,5), 23. 🇧🇷 15 (266,5), 24.  14 (332,5), 25. 🇨🇺 14 (314,0), 26. 🇦🇿-2 14 (313,0), 27. 🇮🇱 14 (312,5), 28. 🇰🇿 14 (308,0), 29. 🇨🇿 14 (305,5), 30. 🇦🇺 14 (291,0), 31. 🇪🇸 14 (288,5), 32. 🇦🇷 14 (287,0), 33. 🇷🇴 14 (279,5), 34. 🇧🇦 14 (273,0), 35. 🇲🇩 13 (326,0), 36.  13 (313,5), 37. 🇩🇪 13 (292,5), 38. 🇷🇸 13 (289,0), 39. 🇺🇿 13 (286,0), 40.  13 (282,0), 41.  13 (277,0), 42.  13 (271,0), 43. 🇦🇹 13 (266,5), 44.  13 (266,0), 45.  13 (262,0), 46. 🇻🇪 13 (261,0), 47. 🇲🇪 13 (247,5), 48. 🇶🇦 13 (245,5), 49. 🇦🇿-3 13 (241,5), 50. 🇹🇲 13 (237,5) utt.
Latvijas komandas sniegums
Latvijas komandas dalībnieku rezultāti apkopoti tabulā
Sieviešu turnīra rezultāti
Medaļu ieguvēji komandām: Uzvarētāja Ķīnas komanda tika apbalvota ar ceļojošo "Starptautisko Veras Menčikas kausu", bet komandas spēlētājas un kapteinis saņēma zelta medaļas. Polijas un Ukrainas komandas tika apbalvotas attiecīgi ar sudraba un bronzas medaļām.
Tālākajās vietās ierindojās: 4. 🇷🇺 16 (380,5) 5. 🇮🇳 16 (342,5) 6. 🇺🇸 16 (332,5) 7. 16	(328,0) 8. 🇦🇿 16 (309,0) 9. 🇮🇱 16 (307,5) 10.  15 (356,5) 11. 	15 (337,5) 12. 🇱🇹 15 (324,0) 13. 🇷🇸 15 (321,5)	14. 🇫🇷 15 (320,0) 15. 🇧🇬 15 (309,5) 16. 🇭🇺 15 (304,0) 17. 🇧🇾 15 (296,0) 18. 🇨🇺 15 (272,0) 19. 🇷🇴 14 (325,0) 20.  14 (301,5) 21.  14	(300,5) 22. 🇺🇿 14 (300,0) 23. 🇸🇪 14 (286,0) 24.  14 (278,5) 25.  14 (277,0) 26. 🇪🇪 14 (267,0) 27. 🇪🇨 14 (265,0) 28. 🇵🇪 14 (262,5) 29. 🇦🇹 14	(254,0) 30. 	🇦🇿-3 13 (291,5) 31. 🇩🇪 13 (290,5) 32.	🇦🇿-2 13 (288,0) 33. 🇨🇴 13 (285,0) 34.		13 (279,0) 35. 🇮🇹 13 (276,5) 36. 🇦🇷 13 (273,5) 37. 🇰🇿 13	(263,5)	38.  13	(258,0) 39. 🇨🇦 13 (257,0) 40.  13 (256,0) 41.  13 (247,0) 42. 🇳🇴 13 (237,0) 43. 🇧🇪 13 (234,5) 44.  12 (313,5) 45. 🇪🇸 12 (284,0) 46. 🇹🇷 12 (268,5) 47. 	🇸🇰 12 (260,0) 48. 🇧🇷 12 (250,0) 49.  12 (249,0) 50. 🇲🇩 12	(240,5) utt.
Labākie rezultāti pie galdiņiem
Visi labākie rezultāti pie atsevišķiem galdiņiem tika aprēķināti pēc labākajiem reitinga sasniegumiem. Krievijas izlases pārstāvei Valentīnai Guņinai bija labākais reitinga sasniegums starp visām šaha olimpiādes dalībniecēm.
Nonas Gaprindašvili balva
Nonas Gaprindašvili vārdā nosaukto balvu saņem tās valsts šahisti, kas ieguvuši visvairāk punktu abu tās komandu (vīriešu un sieviešu) maču punktu kopsummā. Ar 37 (20+17) punktiem labākie bija un balvu saņēma Ukrainas šahisti.
Slīpači
Slīpači (latgaliešu: Sleipači) ir ciems Viļakas novada Vecumu pagastā. Izvietojies pagasta rietumu daļā 5 km no pagasta centra Borisovā, 2,9 km no novada centra Viļakas un 249,3 km no Rīgas.
Apdzīvotā vieta izvietojusies uz austrumiem no Viļakas, pie autoceļa V491 (Viļaka–Vecumi), pie Kouras upes.
Maksātnespēja Latvijā
Maksātnespēja ir ar tiesas spriedumu konstatēts un apstiprināts parādnieka stāvoklis, kurā tas vairs nespēj nokārtot savas parādu saistības.
Andrejs Kaļiņins
Andrejs Kaļiņins (dzimis Salaspilī) ir Latvijas futbola treneris, bijušais futbolists. Spēlējis aizsarga pozīcijā. 2017. gada sezonā bija Latvijas Virslīgas kluba RFS galvenais treneris.
Karjera
A. Kaļiņins ir Daugavpils futbola skolas audzēknis. Futbolista karjeras laikā spēlējis tādos Latvijas klubus kā Skonto/Metāls, FK Rīga, FC Jūrmala un JFK Olimps. Pārstāvējis arī Baltkrievijas klubus Minskas "Dinamo" un Saļihorskas "Šahtjor", spēlējot galvenokārt šo klubu dublieru komandās.
Pēc spēlētāja karjeras beigām 2011. gadā palika JFK Olimps, sākot strādāt par vienu no kluba treneriem. 2012. gadā pievienojās FK Auda, kļūstot par galvenā trenera Jurija Idionova asistentu. 2012. gada septembrī uzņēmās FK Auda galvenā trenera pienākumus. 2013. gada 27. augustā atstāja FK Auda un kļuva par Skonto FC galvenā trenera Tamaza Pertijas asistentu. Paralēli vadīja arī "Skonto" dublieru komandu. No 2015. līdz 2016. gadam bijis viens no Latvijas U19 izlases treneriem.
Maksātnespēja Latvijā
Saskaņā ar Maksātnespējas likumu, parādnieks var būt gan fiziska persona, gan juridiska persona. Lai uzsāktu maksātnespēju parādniekam ir jāiesniedz pieteikums tiesā. Pirms pieteikuma ir jāiemaksā Maksātspējas administrācijas kontā summa 2 minimālo mēnešalgu apmērā un valsts nodeva 70 eiro.
Parādniekam maksātnespējas process sākas ar dienu, kad tiesa to ir pasludinājusi un beidzas ar tiesas lēmumu par maksātnespējas izbeigšanu.
Andrejs Kaļiņins
Karjera
2016. gada martā pievienojās RFS treneru kolektīvam. 2017. gada sezonas sākumā kļuva par komandas galveno treneri. Pēc sezonas, kurā RFS ierindojās 5. vietā un nespēja kvalificēties Eiropas klubu sacensībām, sadarbība tika pārtraukta.
Maksātnespēja Latvijā
Maksātnespējas procesa galvenais uzdevums ir pēc iespējas vairāk apmierināt kreditoru prasības no parādnieka mantas, kā arī palīdzēt parādniekam, kam nav pietiekoši finansiālie līdzekļi saistību segšanai, nokārtot parādus un atjaunot maksātspēju.
Maksātnespējas kontroles dienests īsteno valsts politiku tiesiskās aizsardzības procesa un maksātnespējas procesa jautājumos, kā arī aizsargā darbinieku intereses viņu darba devēja maksātnespējas procesā.
Fiziskas personas maksātnespēja
Lai fiziska persona varētu iesniegt tiesā pieteikumu, personai ir jābūt nodokļu maksātājam vismaz pēdējos 6 mēnešus un jāatbilst kādai no pazīmēm;
Pēc tiesas lēmuma par personas maksātnespēju, tiek iecelts maksātnespējas administrators, kas pārņem parādnieka lietu. Parādnieks nodod visu informāciju par savu kustamo un nekustamo īpašumu un ienākumiem. Tam seko:
2. saistību dzēšanas procedūras ietvaros personas ienākumu pēc iespējas lielākā daļa tiek novirzīta kreditoru prasības dzēšanai. Pēc saistību dzēšanas procedūras nesegtās saistības tiek dzēstas.
Maksātnespējas procesā nevar tikt dzēsti uzturlīdzekļu parādi, administratīvie un kriminālie sodi, kompensācijas par nodarīto kaitējumu.
Juridiskas personas maksātnespēja
Lai juridiskai personai tiesa pasludinātu maksātnespēju, pieteikumu tiesā var iesniegt pats parādnieks vai kreditors, arī darbinieks, kuram juridiskā persona nav izmaksājusi algu.
Pazīmes, pēc kurām juridiskai personai var tik pasludināta maksātnespēja:
Juridiskai personai ir pienākums pieteikt maksātnespēju, ja netiek risinātas finansiālās grūtības vairāk kā 2 mēnešus. Ja tas netiek darīts, var tikt piemērota administratīvā atbildība.
Juridiskai personai maksātnespējas process ir līdzīgs kā fiziskai personai. Pēc tiesas lēmuma par maksātnespējas procesa uzsākšanu, tiek nozīmēts maksātnespējas administrators un viņam tiek nodotas uzņēmuma vadības pilnvaras, tiek apzināta juridiskās personas manta un izpārdota.
Pēc maksātnespējas izbeigšanas juridiskā persona tiek izslēgta no attiecīgā publiskā reģistra.
Boom Beach
Boom Beach ir stratēģijas spēle iOS un Android operētājsistēmai, kuru izstrādāja Supercell. Tā bija pieejama Kanādā no 2013. gada 11. novembra un 2014. gada 26. martā tā tika izlaista visā pasaulē.
Tauraģes rajona pašvaldība
Tauraģes rajona pašvaldība ir viena no 60 Lietuvas pašvaldībām. Pašvaldība atrodas vēsturiskajā Žemaitijas novadā. Tā robežojas ar Šilales rajona, Ķelmes rajona, Raseiņu rajona, Jurbarkas rajona, Paģēģu un Šilutes rajona pašvaldībām.
Boom Beach
Spēlēšanas process
Boom Beach kombinē uzbrukšanu citiem spēlētājiem un datora ģenerētām bāzēm. Spēles sižets notiek tropiskā arhipelāgā un spēlētāju uz salas ar aizsardzības ieročiem un armiju (līdzīgi kā citā Supercell spēlē Clash of Clans). Spēlētāji var būvēt savu bāzi, uzlabot aizsardzību un atbloķēt jaunus armijas veidus. Tā bija top 10 spēle 22 valstīs uzreiz pēc tās izlaišanas. Spēle vērš spēlētāju pret pretinieku zināmu kā Blackguard, kuru pārstāv leitnants Hamermans. Izņemot galveno spēles aspektu, te ir arī kooperatīva forma, kur spēlētāji iegūst "intelu" (izdzīvojot uzbrukumos, uzbrūkot, vai kā balvas) kas tiek lietots, lai uzbruktu datora ģenerētam bāzēm operācijās.
Salaspils novada pašvaldības vadītāju uzskaitījums
Šajā uzskaitījumā apkopoti Salaspils novada pašvaldības vadītāji. Salaspils novads tika izveidots 2004. gada 23. novembrī, apvienojot Salaspils pagastu un Salaspils pilsētu.
Boom Beach
Valūta
Spēle izmanto arī premium valūtu — dimantus. Dimantus var iegūt sasniedzot noteiktus starpposmus un pabeidzot noteiktus sasniegumus, bet galvenais veids kā tos iegūt ir to nopirkšana par reālu naudu. Dimantus arī var dabūt no dārgumu lādēm, kuras parādās skatoties spēles mapē. Dimanti var paātrināt jebkuru spēles aspektu (izņemot zemūdenes niršanu).
Salaspils novada pašvaldības vadītāju uzskaitījums
Uzskaitījums
{{legend| #BA55D3| Māras zeme |border=1px solid #AAAAAA}} {{legend| #24375B| Jaunais laiks |border=1px solid #AAAAAA}} {{legend| #64C049| Vienotība |border=1px solid #AAAAAA}}
Hālids Šeihs Muhameds
Hālids Šeihs Muhameds (ar, Khālid Shaykh Muḥammad, dzimis vai ) ir, iespējams, Kuveitā dzimis Pakistānas beludžu izcelsmes terorists, kuru uzskata par galveno 2001. gada 11. septembra uzbrukuma ASV organizatoru. Pašlaik atrodas cietumā ASV karabāzē Gvantanamo, kur tiek tiesāts par apsūdzībām terora aktu organizēšanā, tai skaitā civiliedzīvotāju masu slepkavībām. Viņš tika notverts Pakistānas pilsētā Rāvalpindi.
Mūzikas producents
Mūzikas producents (en, no en — ‘radīt, ražot’) jeb ierakstu producents (en) ir ierakstu projekta radošais un tehniskais vadītājs, kas organizē studijas ierakstus un dod norādījumus māksliniekiem. Populārās mūzikas žanros mūzikas producents parasti veido dziesmu skanējumu un struktūru. Mūzikas producents tiek pielīdzināts filmas režisoram un mākslinieciskajam režisoram. Turpretī izpildproducents nodrošina ieraksta projektu ar uzņēmējdarbības metodēm, bet skaņu režisors (audio inženieris) veic savu darbu, pielietojot tehnoloģijas.
Hālids Šeihs Muhameds
Studējis ASV, pēc tam atgriezies Pakistānā, kur iesaistījās teroristu organizācijās. Muhameds bija Osamas bin Ladena teroristu organizācijas Al-Qaida biedrs, viņš vadīja vairākas tās propagandas operācijas laikā no 1999. gada līdz 2001. gada beigām. Muhameds esot atzinies, ka ir piedalījies vairākos no pēdējo 20 gadu lielākajiem terora aktiem, taču tā kā ASV aģenti šo atzīšanos ir ieguvuši, spīdzinot viņu, šī atzīšanās tiek apšaubīta.
Mūzikas producents
Mūzikas producents, atkarībā no projekta, var iesaistīt vai arī neiesaistīt citus māksliniekus. Ja izmanto tikai sintezatoru vai citu ierakstu fragmentus, tad producents var būt vienīgais mākslinieks. Un otrādi, daži mākslinieki paši veic producēšanu. Daži producenti paši ir arī inženieri un izmanto tehnoloģijas visos projekta posmos: pirmsproducēšanā, ierakstīšanā, miksēšanā un oriģinālieraksta izveidošanā ("māsterēšanā").
1940. gados attīstījās ierakstu tehnoloģijas, parādījās magnetofona ieraksti, ko ASV mūziķis Less Pols uzlaboja, izstrādājot daudzceliņu ieraksta tehnoloģiju. 1950. gados elektronisko instrumentu attīstība padarīja ierakstu ražošanu par profesiju, lai gan sākumā ierakstu producēšana vēl bija vērsta tikai uz ieraksta uzlabošanu, lai panāktu skaņas atbilstību mākslinieku dzīvajam priekšnesumam. Bet drīz populārajā mūzikā sāka darboties tādi producenti kā Džordžs Mārtins, Fils Spektors un Braiens Īno, un tas noveda pie pašreizējās sarežģītas tehnikas un nedabīgu skaņu izmantošanas, radot dziesmas, kuras nav iespējams radīt dzīvajā priekšnesumā. 1980. gados ierakstu tehnoloģiju pāreja no analogās uz digitālo vēl vairāk paplašināja iespējas. Mūsdienās digitālās audio darbstacijas, piemēram, Logic Pro vai Pro Tools, parastu datoru pārvērš par ražošanas konsoli, tādējādi pat iesācējam ir iespēja kļūt par prasmīgu producentu savā mājas studijā.
Kurmis (filma)
"Kurmis" (es) ir 1970. gada Meksikas avangarda vesterna filma, kuras režisors, scenārija un mūzikas autors ir Alehandro Hodorovskis. Filmā galvenās lomas atveido Alehandro Hodorovskis, viņa dēls Bontiss Hodorovskis un Mara Lorensio.
Filma stāsta par noslēpumainu melnā tērptu strēlnieku, kurš, klīstot pa tuksnesi, sastop vairākus dīvainus tēlus. Filmā ir attēloti daudz sirreālu elementu, kā arī izmantoti kristietības un austrumu filofofijas simboli.
"Kurmis" pirmizrāde notika. Filma tika izrādīta galvenokārt pēc pusnakts, un tā ir ieguvusi kulta filmas statusu. "Kurmis" tika izvēlēta kā Meksikas kandidatūra par "Labāko filmu svešvalodā" 44. Kinoakadēmijas balvai, tomēr tā neiekļuva ārzemju filmu īsajā sarakstā.
Tanderbeja
Tanderbeja (en) ir pilsēta Kanādā, Ontārio provincē. 2016. gadā pilsētā dzīvoja 107 909 iedzīvotāji. Pilsēta atrodas Augšezera krastos. Tanderbeja atrodas netālu no ASV robežas.
Lonērs
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš startēja priekšsacīkšu kārtas braucienā, kur nebija starp trim labākajiem sportistiem, kas kvalificējās nākamajai kārtai, un turpmāko cīņu neturpināja.
Barauka (Kalupes pagasts)
Barauka ir ciems Kalupes pagastā, Augšdaugavas novadā. Atrodas 217 km attālumā no Rīgas.
Rožnova pie Radhoštja
Rožnova pie Radhoštja (cz) ir pilsēta Čehijā, Zlīnas apgabala Vsetīnas apriņķī, Morāvijas Valahijas reģionā.
Vēsture
Rakstos pirmoreiz minēta 1267. gadā. Ilgu laiku pilsēta atradās Hābsburgu impērijas sastāvā. No 1918. gada — Čehoslovākijā. Kopš 1993. gada — Čehijā.
Tūrisms
Pilsētā atrodas Morāvijas Valahijas brīvdabas muzejs (Valašské muzeum v přírodě).
Cilvēki
Brīvdabas muzejā citu starpā apglabāts vieglatlēts Emils Zātopeks (Emil Zátopek, 1922-2000). Rožnavā bērnību pavadīja šveiciešu tenisiste Martina Hingisa (Martina Hingis, 1980).
Ārējās saites
Morāvijas Valahijas brīvdabas muzejs
Pomori
Pomori ir mazskaitlīga Krievijas ziemeļrietumos dzīvojoša krievu etniska grupa. Runā krievu valodas pomoru dialektā. Kopskaits tiek lēsts ap 3—5 tūkstošiem. Apdzīvo Baltās jūras piekrasti un Mezeņas, Pečoras, Oņegas un Ziemeļu Dvinas lejteci. Pēc reliģiskās pārliecības lielākoties vecticībnieki, kā arī pareizticīgie.
Cēlušies no 12. gadsimta krievu ieceļotājiem no Novgorodas zemēm, kas sajaukušies ar vietējiem somugru iedzīvotājiem. Nodarbojās galvenokārt ar zvejniecību Baltajā jūrā un Kolas pussalas ziemeļu piekrastē. No citām reģiona iedzīvotāju grupām izceļas ar savdabīgu sadzīvi, reliģisko piederību vecticībniekiem, kā arī valodas dialektu, kurā daudz senkrievu valodas vārdu un aizguvumu no somugru valodām. Dažkārt tiek uzskatīti par atsevišķu mazskaitlīgo Ziemeļu tautu.
Kandavas novada ciemu uzskaitījums
Šajā uzskatījumā apkopoti Kandavas novada ciemi pēc Latvijas Ģeotelpiskās informācijas aģentūras datubāzes. Kandavas novads sastāv no Cēres, Kandavas, Matkules, Vānes, Zantes, Zemītes pagastiem un Kandavas pilsētas. Pēc LĢIA datiem Kandavas novada teritorijā atrodas 38 ciemi (36 ciemi pašlaik pastāv, bet 2 ciemi ir daļēji izzuduši).
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Cēres pagasts
Cēres pagasta centrs atrodas Cērē. Cēres pagastā atrodas 5 ciemi, no tiem 1 vidējciems un 4 mazciemi.
Kandavas pagasts
Kandavas pagasta centrs atrodas Kandavas pilsētā, kas ir arī novada centrs. Kandavas pagastā atrodas 17 ciemi, no tiem 4 vidējciemi, 12 mazciemi un 1 skrajciems.
Matkules pagasts
Matkules pagasta centrs atrodas Matkulē. Matkules pagastā atrodas 1 ciems (vidējciems).
Vānes pagasts
Vānes pagasta centrs atrodas Vānē. Vānes pagastā atrodas 6 ciemi, no tiem 1 vidējciems un 5 mazciemi.
Zantes pagasts
Zantes pagasta centrs atrodas Zantē. Zantes pagastā atrodas 5 ciemi, no tiem 1 vidējciems, 2 mazciemi un 2 skrajciemi.
Zemītes pagasts
Zemītes pagasta centrs atrodas Zemītē. Zemītes pagastā atrodas 4 ciemi, no tiem 2 vidējciemi, 1 mazciems un 1 skrajciems.
Pšemislas apriņķis
Pšemislas apriņķis ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Beščadu, Lesko, Sanokas, Bžozovas, Žešovas, Pševorskas un Jaroslavas apriņķiem, kā arī Ukrainu, bet Pšemislas pilsēta ir anklāvs apriņķa teritorijā.
Edijs Riekstiņš
Edijs Riekstiņš (dzimis Rīgā, miris  Rīgā) bija viens no 1991. gada janvāra barikāžu laika upuriem, nošauts Kanālmalas apstādījumos.
Dzīvesgājums
Dzimis Rīgā, vecāki šķīrušies, kad viņam bija pieci gadi. Mācījās Rīgas 65. vidusskolā Ķengaragā, pēc 8. klases mācības vairs neturpināja. Nodarbojies ar džudo, mācījies ķīniešu un japāņu valodu. Pēc mātes vārdiem 1991. gada 20. janvāra vakarā Edijs esot devies uz Vecrīgu, nošauts tiešā tēmējumā 1991. gada 20. janvāra vakarā pie Latvijas Republikas Iekšlietu ministrijas ēkas Raiņa bulvārī 6 Rīgas OMON un pagaidām nezināmu kaujinieku uzbrukuma laikā.
Kanālmalas apstādījumos starp Bastejkalnu un Raiņa bulvāri atrodas akmens ar uzrakstu Edija Riekstiņa piemiņai. Informācija par viņu atrodama 1991. gada barikāžu muzejā.
Samteras forta kauja
Samteras forta kauja bija Dienvidkarolīnas štatā esošā Samteras forta blokāde, bombardēšana un sagrābšana, ko 1861. gada 12.-13. aprīlī veica Amerikas dienvidu štati. Šis notikums kalpoja par formālu ieganstu Amerikas pilsoņu kara sākumam.
Priekšvēsture
Neilgi pēc Linkolna uzvaras 1860. gada prezidenta vēlēšanās Dienvidkarolīna paziņoja par atdalīšanos, un līdz 1861. gada februārim seši citi dienvidu štati bija nākuši klajā ar līdzīgiem paziņojumiem. 7. februārī septiņi štati pieņēma Amerikas Savienoto Valstu pagaidu konstitūciju un pasludināja Montgomeri pilsētu Alabamas štatā par savu pagaidu galvaspilsētu. Februārī Vašingtonā sasauca miera konferenci, kurā nesekmīgi mēģināja atrisināt krīzi. Pārējie dienvidu vergturu štati noraidīja priekšlikumu pievienoties Konfederācijai.
1861. gada 4. martā Abrahams Linkolns nodeva prezidenta zvērestu. Savā inaugurācijas uzrunā viņš norādīja, ka, lai gan Konstitūcijai ir prioritāte pār iepriekšējiem "Konfederācijas un pastāvīgās savienības pantiem", šie panti nosaka savienības bezgalību, tāpēc atdalīšanos nevar uzskatīt par likumīgu. Viņš solīja neizmantot spēku pret dienvidu štatiem un neatcelt verdzību tajās teritorijās, kur tā pastāvēja, taču brīdināja, ka izmantos spēku, lai aizsargātu federālo īpašumu.
Dienvidu štati uz Vašingtonu nosūtīja delegāciju, kas piedāvāja samaksāt par konfiscēto federālo īpašumu un vienoties par miera līgumu ar ASV. Linkolns atteicās no sarunām ar Konfederācijas vēstniekiem, pamatojoties uz to, ka Konfederācijas valdība nebija leģitīma, un sarunās bija jāatzīst federālās valdības suverenitāte un leģitimitāte. Tomēr valsts sekretārs Viljams Sjūards uzsāka neformālas sarunas, kurām nebija pozitīva iznākuma.
Bombardēšana
1861. gada 12. aprīlī pulksten 03:20 Andersonu informēja, ka uguni atklās pēc stundas. 04:30 virs Samteras forta eksplodēja no Džonsona forta raidīts mīnmetēja šāviņš, norādot uz bombardēšanas sākumu. 43 lielgabali atklāja uguni no Džonsona un Moltri fortiem un no peldošām ASV 1. Artilērijas pulka baterijām Čārlstonas ostā un Kamingspointā. Slavenais atdalīšanās atbalstītājs Edmunds Rafins personīgi ieradās Čārlstonā, lai būtu klāt kara sākumā, un viņš veica pirmo pēc signāla izdarīto šāvienu pa fortu. Samteras forta baterijas neatbildēja ar uguni 2,5 stundas.
07:00 kapteinis Abners Dabldejs raidīja pirmo šāvienu no Samteras forta baterijas Kamingspointā. Taču fortā bija tikai 60 lielgabali. Forts bija aizsargāts no apšaudēm, kas tiktu veiktas no kuģiem, bet nebija aizsargāts no konfederātu piekrastes baterijām. Apšaude turpinājās 34 stundas: līdz vakaram, visu nakti un rītu.
Tikmēr otrā valsts pusē 12. aprīļa vakarā federālā armija Džona Vordena vadībā ieņēma Pikensa fortu Floridā.
Kapitulācija
Sagrāva forta centrālo karoga mastu. Jaunais masts vēl nebija uzcelts, kad ieradās konfederācijas pamiera delegācija (pulkvedis Vigfals) un jautāja, vai karoga pazušana nozīmē, ka tas ticis nolaists padodoties. Andersons 1861. gada 13. aprīlī pulkstens 14:00 piekrita pamieram. Līdz vakaram saskaņoja padošanās nosacījumus, un 1861. gada 14. aprīlī pulksten 14:30 garnizons nodeva fortu. Apšaudes laikā nebija gājis bojā neviens karavīrs, ievainoti tikai 5 savienības un 4 dienvidnieku karavīri. Vienīgais nosacījums kapitulācijā bija - Andersons paziņoja par salūtu ar 100 zalvēm par godu ASV karogam. Šī salūta laikā sprāgstvielu kaudze eksplodēja, nogalinot vienu karavīru (Daniel Howe) un smagi ievainojot artilēristu grupu, no kuriem viens, Edvards Golvejs, tika ievainots nāvējoši. Tie bija pirmie mirušie pilsoņu karā. Šī iemesla dēļ salūtu pārtrauca tā vidū, un ievainotos nosūtīja uz Čārlstonas slimnīcu. Pārējo garnizonu evakuēja ar tvaikoni "Baltic".
Andersons forta karogu paņēma līdzi uz ziemeļiem.
Marga Tetere
Marga Tetere-Valdmane (dzimusi Ogrē, mirusi ) bija latviešu aktrise un režisore.
Mācījusies Latviešu aktieru arodbiedrības teātra skolā. Kā režisore apguvusi Staņislavska sistēmu Maskavas dailes teātrī.
Pēc mācībām arodbiedrības skolā sākusi strādāt Dailes teātrī par aktrisi. 1945. gadā pievērsusies režisores darbam, ko mācījusies, būdama Eduarda Smiļģa un Felicitas Ertneres asistente. Iestudējusi Dailes teātrī, Operetes teātrī un Liepājas teātrī, kā arī Ikšķilē un dzimtajā Ogrē. Tāpat veidojusi uzvedumus, kas rādīti Maskavā un Austrālijā.
Baltači (Kalupes pagasts)
Baltači ir ciems Kalupes pagastā, Augšdaugavas novadā. Atrodas 212 km attālumā no Rīgas.
Lankaskalns
Lankaskalns ir ciems Smiltenes novada Palsmanes pagastā. Atrodas pagasta ziemeļaustrumu daļā 3,1 km no pagasta centra Palsmanes, 25,3 km no novada centra Smiltenes un 147,0 km no Rīgas.
Apdzīvotā vieta atrodas pie autoceļu V248 (Cirgaļi–Palsmane–Ūdrupe) un V249 (Lankaskalns–Vidaga), uz ziemeļiem no Lankaskalna purva, pie Palsmanes kapiem.